# Assassinat de Samuel Paty

L'assassinat de Samuel Paty, un professor de secundària francès, va ocórrer al suburbi d'Éragny, al nord-oest de París, a les 17 h del 16 d'octubre de 2020. Paty va ser assassinat i decapitat en un acte de terrorisme islamista.
Paty havia mostrat als alumnes, en una classe sobre la llibertat d'expressió i després de convidar els estudiants musulmans a abandonar la classe si així ho desitjaven, una caricatura de la revista Charlie Hebdo que representava el profeta Mahoma. Dies després, l'assassí va matar i decapitar Paty amb un tallant de 30 cm. Va publicar una imatge del cap tallat de Paty a Twitter, i va escriure que havia actuat «en el nom d'Al·là». L'assassí va expressar la seva ira perquè, segons ell, Paty havia menyspreat Mahoma. El terrorista, un refugiat rus de divuit anys d'origen txetxè, va ser mort per la policia mentre era detingut.

## Context

Samuel Paty era un professor d'educació secundària a Conflans-Sainte-Honorine, un suburbi situat a 30 km al nord-oest del centre de París. Paty havia impartit una classe d'ètica a principis d'octubre del 2020 sobre la llibertat d'expressió, tal com ho estableix el programa escolar. Durant la sessió havia mostrat a alguns dels seus estudiants adolescents una caricatura del profeta Mahoma, publicada per la revista satírica Charlie Hebdo, durant una discussió a classe sobre la llibertat d'expressió. Abans de mostrar la caricatura, Paty va convidar els estudiants musulmans a sortir de l'aula si volien.
La classe va menar a la controvèrsia. Per a molts musulmans, qualsevol representació de Mahoma és blasfema perquè l'islam ho prohibeix. El pare musulmà d'una de les estudiants va afirmar a YouTube i Facebook que Paty havia mostrat una imatge de Mahoma nu, va assenyalar Paty i va facilitar l'adreça de l'escola. Va animar altres pares a unir-se a ell en l'acció contra el professor, a qui va descriure com un pinxo.
El pare també va presentar una queixa a l'escola i va animar a protestar davant del centre educatiu. L'institut va celebrar una reunió entre el director, el professor i un representant de l'autoritat educativa. El pare també va presentar una denúncia a la policia, de manera que Paty va haver d'acudir a la comissaria amb el director de l'institut. Paty va declarar que no podia entendre la denúncia, ja que la filla del denunciant no era a classe el dia que Paty va mostrar la caricatura.

## Assassinat i decapitació

Deu dies després de la classe sobre llibertat d'expressió, el 16 d'octubre del 2020, l'assassí va esperar-se fora del centre educatiu, va demanar a diversos estudiants que li assenyalessin Paty i va seguir-lo en veure'l sortir. Utilitzant un tallant de 30 cm va matar Paty i el va decapitar en un carrer proper a les 5 de la tarda. Abans de tallar-li el cap, l'atacant li va infligir diverses ferides a l'abdomen i les extremitats superiors. Alguns testimonis van sentir l'atacant cridar «Al·lahu àkbar» durant el crim.
Minuts després de l'assassinat, el compte de Twitter amb el pseudònim @Tchetchene_270, identificat pel fiscal antiterrorista Jean-François Ricard com a pertanyent a Abdullakh Anzorov, va publicar una imatge del cap tallat de Paty. Juntament amb la foto apareixia el missatge: «En el nom d'Al·là, el més misericordiós, (...) a Macron, el líder dels infidels, he executat un dels teus gossos de l'infern que es va atrevir a menysprear Mahoma. Calma els teus semblants abans que us infligim un càstig més sever».
Minuts després, l'autor, Abdullakh Anzorov, va ser confrontat per la policia a uns 600 metres del lloc dels fets a Éragny. Anzorov va disparar a la policia amb una arma d'aire comprimit i va amenaçar-la amb un tallant. Tot seguit els agents li van disparar a matar. Al telèfon mòbil d'Anzorov es va trobar un text reclamant l'autoria del crim i una fotografia del cos de Paty.
Deu persones van ser detingudes després per a ser investigades. Entre elles els avis d'Anzorov, els seus pares i el seu germà de disset anys. L'atemptat va ser la segona decapitació islamista a l'Estat francès des de l'atemptat de Saint-Quentin-Fallavier del 2015, en què va ser decapitat Hervé Cornara.
Es va obrir una investigació també sobre el lloc web neonazi Participative Democracy', que havia difós les imatges de la víctima degollada. L'Associació Francesa de Víctimes del Terrorisme va presentar una denúncia per «publicació que incita al terrorisme o que pot menyscabar greument la dignitat humana».

### Víctima

La víctima, Samuel Paty, tenia quaranta-set anys i era professor d'història, geografia i ètica al Collège Bois-d'Aulne des de feia cinc anys. Vivia a deu minuts de distància, al poble d'Éragny. Era casat i pare d'un nen de cinc anys.

## Autor

L'autor, Abdoullakh Abouyedovich Anzorov, era un ciutadà rus de divuit anys d'origen txetxè, nascut a Moscou, segons el fiscal antiterrorista Jean-François Ricard. Txetxènia és una república federal de majoria musulmana del Caucas del Nord. Anzorov havia arribat a l'Estat francès amb la condició de refugiat dotze anys abans, quan era un nen de sis anys. Vivia al districte de la Madeleine de la ciutat d'Évreux a Normandia, a uns 100 km de l'escena del crim, i no tenia cap connexió aparent amb el professor o l'escola.
La família Anzorov prové de la vila de Shalazhi a Txetxènia. El pare d'Abdoullakh, Abuezid, es va mudar a Moscou i després a París. Després de l'atac, la policia va visitar els parents llunyans dels Anzorov a Shalazhi, on es rumorejava que la família havia acollit militants islamistes a mitjan dècada del 2000. El març del 2020, la família havia rebut l'estatut de refugiat i targetes de residència per deu anys a l'Estat francès. Abdoullakh no havia estat detectat pels organismes de seguretat, tot i que anteriorment havia afrontat càrrecs judicials per delictes menors.
La germanastra d'Anzorov s'havia unit a l'Estat Islàmic a Síria el 2014 i se'n desconeix el parador. Quatre membres de la seva família van ser arrestats per la policia francesa en relació amb l'atac, de deu persones en total: l'avi Shamsudin Anzorov, els pares d'Abdoullakh i un dels seus germans.

## Reaccions
### Estat francès

El president francès, Emmanuel Macron, va visitar l'escola on treballava Paty i va afirmar que l'incident havia estat «el típic atac terrorista islamista» i que «el nostre compatriota va ser assassinat per ensenyar als alumnes la llibertat d'expressió». El ministre d'educació, Jean-Michel Blanquer, va descriure l'assassinat com un «atac a la nació francesa en conjunt». El ministre de l'interior, Gerald Darmanin, que era al Marroc en visita oficial, va tornar urgentment a París després de saber-se la notícia de l'assassinat. Jean-Rémi Girard, president del sindicat de professorat d'ensenyament secundari, va dir que estaven «devastats», però que no s'atemoririen. El fiscal antiterrorista va afirmar que Paty havia estat «assassinat per ensenyar» i que l'atac anava contra el principi de la llibertat d'expressió.
Els eslògans i hashtags Je suis prof («Sóc professor») i Je suis enseignant («Sóc mestre») es van llançar a les xarxes socials en suport de la víctima i de la llibertat d'expressió, a semblança de la campanya Je suis Charlie organitzada després que els periodistes de Charlie Hebdo fossin assassinats per publicar les caricatures de Mahoma. Charlie Hebdo va expressar mitjançant un comunicat un «sentit horror i disgust» i va oferir el seu suport a la família i amistats de Paty. Molts musulmans i líders religiosos a França van condemnar l'atac. Els dies posteriors s'organitzaren manifestacions de protesta contra l'assassinat en dotzenes de ciutats franceses.

### Països Catalans

El conseller d'Acció Exterior, Relacions Institucionals i Transparència de Catalunya Bernat Solé i Barril va expressar el seu condol i solidaritat a la comunitat educativa i al poble francès pel terrible assassinat d'un professor amb el tuit «Catalunya defensarà sempre la llibertat d'expressió, aquí i arreu».
El dia 18 d'octubre, es va fer una manifestació a Perpinyà contra l'assassinat del professor i també per donar suport al món educatiu, la llibertat d'expressió i els «valors republicans».

### A l'exterior

L'alt representant de l'Aliança de Civilitzacions de les Nacions Unides, Miguel Ángel Moratinos, va condemnar la decapitació. Ramzan Kadírov, president de la República de Txetxènia, va condemnar l'atac, però va advertir que no s'havia d'ofendre o insultar els musulmans. Els Ministeris d'Afers Exteriors d'Alemanya, de Bèlgica, Egipte, Eslovènia, Grècia, Itàlia, Luxemburg, Moldàvia, Montenegro, Regne Unit, Romania, Suècia, Països Baixos, Xipre i altres van expressar el seu condol a la família de Paty i van condemnar l'assassinat. En aquest mateix sentit, es va expressar el president espanyol Pedro Sánchez afirmant que ««no passaran» ja que «la llibertat, la fraternitat i la democràcia sempre guanyaran a l'odi i la barbàrie».
El Ministeri d'Afers Exteriors i Expatriats de Jordània va condemnar en un comunicat l'acte terrorista i també va assenyalar «la necessitat de respectar les creences religioses i evitar atacar-les o insultar els símbols religiosos». Vuit dies després, el Ministre d'Afers Exteriors Ayman Safadi va condemnar també la «publicació de caricatures satíriques que representen al profeta Mahoma, les oracions, la pau sobre ell», però va assenyalar que «tots hem de rebutjar els actes que alimenten l'odi, la violència i el terrorisme que condemnem en totes les seves formes. Instem els esforços per a promoure l'harmonia, el respecte als altres, les religions i els seus símbols».

## Paper dels moviments islamistes

La possibilitat d'una participació indirecta dels moviments islamistes radicals en l'assassinat preocupava els serveis d'intel·ligència del govern francès. Segons Laurent Nuñez, coordinador francès d'intel·ligència i lluita contra el terrorisme, aquests «moviments minoritaris tracten de convèncer els musulmans que França és un país islamòfob. Busquen instrumentalitzar, crear grups i al mínim incident s'activen». Aquest discurs es va amplificar amb «el judici de Charlie Hebdo, la reedició de les caricatures i l'anunci del president Macron sobre una pròxima llei que busca enfortir la laïcitat i lluitar contra el separatisme islàmic».

## Referències

* ↑ Devin, Willy Le. «Terrorisme : des interpellations après la décapitation de l'enseignant» (en francès), 16-10-2020. [Consulta: 30 octubre 2020].
* 1 2 3 «For a teacher in France, a civics class was followed by a gruesome death». Reuters, 16-10-2020. Arxivat de l'original el 17 octubre 2020. [Consulta: 17 octubre 2020].
* ↑ «Teacher decapitated in Paris suburb, France's anti-terror prosecutor says». CNN, 17-10-2020. Arxivat de l'original el 17 octubre 2020. [Consulta: 17 octubre 2020].
* ↑ «France terror attack: Teacher decapitated in Paris suburb named as Samuel Paty». Sky News, 17-10-2020. Arxivat de l'original el 17 octubre 2020. [Consulta: 17 octubre 2020].
* 1 2 3 «French leader decries terrorist beheading of teacher». AP News, 17-10-2020. [Consulta: 17 octubre 2020].
* 1 2 3 4 5 6 7 8 9 10 «Teacher decapitated in Paris named as Samuel Paty, 47». The Guardian, 17-10-2020. Arxivat de l'original el 17 octubre 2020.
* 1 2 3 «France teacher attack: Suspect 'asked pupils to point Samuel Paty out'», 17-10-2020.
* ↑ «Attentat de Conflans : hommage national à l'enseignant assassiné et point sur l'enquête, au lendemain du drame». , 17-10-2020.
* 1 2 France-Presse, Agence. «French encouraged to take part in 'national cohesion' rallies following killing of teacher Samuel Paty», 18-10-2020.
* ↑ Causeur.fr. «Samuel Paty, récit de la chasse à l'homme d'un hussard noir». Causeur, 17-10-2020. [Consulta: 17 octubre 2020].
* 1 2 «France teacher attack: Suspect 'asked pupils to point Samuel Paty out'». BBC, 17-10-2020. [Consulta: 17 octubre 2020].
* ↑ «Terror in the Republic: the beheading of Samuel Paty». Spectator USA, 17-10-2020. Arxivat de l'original el 18 d’octubre 2020. [Consulta: 21 d’octubre 2020].
* ↑ «France teacher attack: Suspect 'asked pupils to point Samuel Paty out'». , 17-10-2020.
* 1 2 «Conflans attack: A teacher at 'the very heart' of his profession». uk.news.yahoo.com.
* ↑ Guenfoud, Ibtissem. «Suspect dead, 9 in custody following beheading of teacher in Paris suburb». ABC7 San Francisco, 16-10-2020.
* 1 2 Chiarello, Sybille de La Hamaide, Thierry. «Teenager asked pupils to identify French teacher before beheading him», 17-10-2020.
* 1 2 3 «France terror attack: Teacher decapitated in Paris suburb named as Samuel Paty». Sky News.
* 1 2 «Suspect in teacher's beheading in France was Chechen teen». AP NEWS, 17-10-2020.
* ↑ à 23h39, Par Le Parisien avec AFPLe 19 octobre 2020. «Conflans : une enquête vise un site néonazi, après la diffusion de la photo du professeur décapité» (en francès). leparisien.fr, 19-10-2020.
* ↑ «Conflans attack: who was Samuel Paty, the martyr professor». AlKhaleej Today, 18-10-2020.
* ↑ «Social media bosses summoned by French government after terrorist beheads teacher», 17-10-2020.
* ↑ Match, Paris. «Prof d'histoire décapité: l'assaillant, Abdoullakh Anzorov, était un Russe tchétchène de 18 ans». parismatch.com.
* ↑ «the 18-year-old killer, who was shot, was a refugee». Al Khaleej Today.
* ↑ «Suspect in French teacher's beheading was Chechen teen, police say». Associated Press, 17-10-2020.
* ↑ «France beheading suspect had no links with Russia». ewn.co.za.
* ↑ «French teacher’s attacker ‘posted photo of severed head on Twitter’». South China Morning Post, 18-10-2020.
* ↑ «Опубликованы фото чеченца Абдулака Анзорова, убившего учителя под Парижем». , 17-10-2020.
* ↑ WELT «Paris: Täter lebte als Flüchtling in Frankreich». , 17-10-2020.
* ↑ «the 18-year-old killer, who was shot, was a refugee | En24 World». Arxivat de l'original el 2020-10-19. [Consulta: 21 octubre 2020].
* ↑ «French police arrest nine after teacher beheaded in street». National Post, 17-10-2020. [Consulta: 17 octubre 2020].
* ↑ «France: Teacher beheaded in Paris; Macron calls it ‘Islamist terrorist attack’». The Indian Express, 17-10-2020. [Consulta: 18 octubre 2020].
* ↑ «'Our compatriot was killed for teaching children freedom of speech': French president Macron over beheading of teacher». Free Press Journal. [Consulta: 18 octubre 2020].
* ↑ «Police detain nine people over beheading of French teacher in Paris suburb». France 24, 17-10-2020. [Consulta: 17 octubre 2020].
* ↑ Hamann, Jasper. «France’s Interior Minister Ends Morocco Visit After Paris Decapitation». Morocco World News, 16-10-2020. [Consulta: 18 octubre 2020].
* ↑ «"Je suis prof" : après l'horreur, une vague d'hommages au professeur assassiné dans les Yvelines». Orange Actualités, 17-10-2020. [Consulta: 18 octubre 2020].
* ↑ «France terror attack: Beheading of teacher heightens debate about Islamist terrorism and freedom of speech». Sky News. [Consulta: 18 octubre 2020].
* ↑ «Decapitated professor – The satirical magazine Charlie Hebdo expresses its feeling...». AlKhaleej Today, 17-10-2020. [Consulta: 18 octubre 2020].
* ↑ «Paris Beheading: Muslims in France condemn teacher's killing». Free Press Journal. [Consulta: 18 octubre 2020].
* ↑ France-Presse Agence «French encouraged to take part in 'national cohesion' rallies following killing of teacher Samuel Paty» (en anglès). The Telegraph, 18-10-2020.
* ↑ «Tuit de Bernat Solé i Barril». Twitter. [Consulta: 25 octubre 2020].
* ↑ «Emotiva manifestació a Perpinyà contra l'assassinat gihadista del professor Paty». [Consulta: 25 octubre 2020].
* ↑ «Chechen leader denounces terrorist attack on teacher outside Paris». TASS. [Consulta: 18 octubre 2020].
* ↑ «Egypt expresses 'utmost condemnation' of beheading of French teacher in Paris suburb - Politics - Egypt». Ahram Online. Arxivat de l'original el 2020-10-21. [Consulta: 18 octubre 2020].
* ↑ «Tuit del ministre d'Afers d'Exteriors de Romania» (en anglès). Twitter. [Consulta: 25 octubre 2020].
* ↑ «https://twitter.com/alexanderdecroo/status/1318818583183544320». [Consulta: 25 octubre 2020].
* 1 2 «https://twitter.com/minbz/status/1318912816988946433». [Consulta: 25 octubre 2020].
* ↑ «https://twitter.com/mfa_lu/status/1317842539223916544». [Consulta: 25 octubre 2020].
* ↑ «Tuit del Ministre d'Afers Exteriors de Moldàvia» (en anglès). Twitter. [Consulta: 25 octubre 2020].
* ↑ «Tuit del Ministeri d'Afers Exteriors de Xipre» (en anglès). Twitter. [Consulta: 25 octubre 2020].
* ↑ «Tuit de la Ministra d'Afers Exteriors de Suècia, Ann Linde» (en anglès). Twitter. [Consulta: 25 octubre 2020].
* ↑ «Tuit del Ministeri d'Afers Exteriors de Montenegro» (en anglès). Twitter. [Consulta: 25 octubre 2020].
* ↑ «Tuit del Ministeri d'Afers Exteriors d'Eslovènia» (en anglès). Twtter. [Consulta: 25 octubre 2020].
* ↑ «Tuit del Ministeri d'Afers Exteriors d'Alemanya» (en anglès). Twitter. [Consulta: 25 octubre 2020].
* ↑ «Tuit del ministre d'Afers Exteriors britànic» (en anglès). Twitter. [Consulta: 25 octubre 2020].
* ↑ «https://twitter.com/italymfa/status/1317478592608149506». [Consulta: 25 octubre 2020].
* ↑ «https://twitter.com/greecemfa/status/1317452352589385729». [Consulta: 25 octubre 2020].
* ↑ «https://twitter.com/sanchezcastejon/status/1317209755803373569». [Consulta: 25 octubre 2020].
* ↑ «Tuit del Ministeri d'Afers Exteriors de Jordània» (en anglès). Twitter. [Consulta: 25 octubre 2020].
* ↑ «https://twitter.com/aymanhsafadi/status/1319929701125771264». [Consulta: 25 octubre 2020].
* ↑ Febbro, Eduardo. «Quince detenidos en el caso del profesor decapitado» (en castellà), 19 cotubre 2020. [Consulta: 19 octubre 2020].
* ↑ «Professeur décapité: la responsabilité de mouvements islamistes radicaux dénoncée», 18-10-2020.